Klokken 13.13 modtog Nordjyllands Politi en melding angående et trafikuheld på Mølholmvej tæt ved Als. Det var en personbil, som kørte i nordgående retning, der kom over i modsatte vognbane, hvor man endte med at påkøre en lastbil. I personbilen var der en treårig pige med, som blev kørt med ambulance til Aalborg Universitetshospital. - Jeg har lige fået en melding for 30 sekunder siden, som lyder, at barnet er vågent og stabilt, fortæller vagtchef Jesper Sørensen. Det var moren, der kørte bilen, og hun er også stabil. Derudover er der sket materiel skade på bilerne.

Opsummering:
Den treårige pige er stabil, lyder det fra vagtchefen.